ກຳລັງ ສຫລ ປະຕິຍານວ່າ ຈະເອົາຊະນະ ກຸ່ມລັດ​ອິສລາມ ຢູ່ອັຟການິສຖານ ໃນປີນີ້
ທ່ານ Salvin ​​ໂຄສົກ ​ຂອງອົງການ​​ເນ​ໂຕ້​ ​ບອກ​ກັບ VOA ພະ​ແນ​ກ ພາສາ​ອັຟກາ​ນິສຖານວ່າ ຈຸດ​ປະ​ສົງຂອງ​ພວກ​ເຮົາ ໃນ​​ປີ 2017 ​ແມ່ນ​ເອົາ​ຊະນະກຸ່ມ ISIS-K ​ໃນອັຟກາ​ນິສຖານ.
ກອງກຳລັງສະຫະລັດ ໃນອັຟການິສຖານ ໄດ້ເພິ່ມການສູ້ລົບຕ້ານການຂະຫຍາຍຕົວ ຂອງກຸ່ມ ທີ່ແຍກຕົວອອກຈາກລັດອິສລາມ ທີ່ມີຖານປະຕິບັດງານໃກ້ໆຊາຍແດນອັຟ ການິສຖານ ຕິດກັບປາກິສຖານ ແລະໄດ້ຕັດສິນໃຈ ທີ່ຈະເອົາຊະນະ ກຸ່ມຫົວຮຸນແຮງ ຈັດພວກນີ້ ໃນອັຟການິສຖານ ພາຍໃນປີນີ້ ນັ້ນແມ່ນຄຳເວົ້າ ຂອງເຈົ້າໜ້າທີ່ ສະຫະ ລັດທີ່ໄດ້ບອກກັບ VOA ຮ້ອຍເອກ Bill Salvin ໂຄສົກແລະ ແລະຜູ້ອຳນວຍການຝ່າຍປະຊາສຳພັນ ຂອງ ກຳ ລັງສະໜັບສະໜຸນອົງການເນໂຕ້ ທີ່ກອງບັນຊາການ ໃນນະຄອນກາບູລ ໄດ້ບອກກັບ VOA ພະແນກພາສາອັຟການິສຖານ ວ່າ ກຸ່ມລັດອິສລາມ ໃນແຂວງ  ຊຶ່ງເປັນສາຂາຂອງກຸ່ມ ISIS-K ໄດ້ມີຮາກເຫງົ້າໃນເຂດພູຜາ ຂອງອັຟການິສຖານ ແລະປາກິສຖານ ໂດຍເພີີ່ມຄວາມພະຍາຍາມໃນການເກນແລະປະຕິບັດການໂຈມຕີໃນທົ່ວປະເທດ ຊື່ຂອງພວກເຂົາແມ່ນໝາຍເຖິງ ຊື່ຂອງຂົງເຂດເກົ່າແກ່ດຶກດຳບັນ ແລະຂົງເຂດອ້ອມແອ້ມໃນ ພາກກາງເອເຊຍ ແລະ ເປີເຊຍ ອົງການເນໂຕ້ ແລະລັດຖະບານອັຟການິສຖານ ກ່າວວ່າ ການປະຕິບັດງານດ້ານຮັກສາຄວາມປອດໄພ ໃນຮອບຫຼາຍເດືອນຜ່ານມາ ໄດ້ຫຼຸດຜ່ອນຄວາມເຂັ້ມແຂງ ຂອງພວກນັກລົບກຸ່ມຫົວຮຸນແຮງໃນອັຟການິສຖານ ຈາກຫຼາຍພັນຄົນ ລົງເຫຼືອຕ່ຳກວ່າ 1,000 ຄົນ ແລະເຂດຄວບຄຸມຂອງພວກເຂົາ ລົງເຫລືອຢູ່ບໍ່ຮອດ 5 ເມືອງຈາກ 10 ກວ່າເມືອງ